als_Latn dik_Latn sag_Latn
Gordon Braun ka bërë të ditur se do të largohet si udhëheqës i Partisë Laburiste. Braun, i cili është kryeministër britanik që nga viti 2007, tha se donte që në vend të tij të kishte një pasues në kohë për konferencën e Partisë në shtator.
Ai e bëri të ditur lajmin për t’u larguar në një deklaratë në Dauning Strit, në të cilën ai gjithashtu bëri të ditur se partia e tij do të fillonte bisedime zyrtare me liberal-demokratët.
Gordon Braun jep doreheqjen
Konservatorët morën shumicën e votave në zgjedhje dhe deri më tani kanë qenë në bisedime me liberal-demokratët.
Gordon Braun deklaroi se Britania kishte një “sistem parlamentar dhe jo presidencial” dhe shtoi se kishte “shumicë progresiste ” të votuesve.
Ai vazhdoi mëtej se asnjë parti nuk kishte fituar shumicën dhe si udhëheqës i laburistëve, ai duhet ta pranonte atë si gjykim ndaj tij.
“Unë kështu kam si qëllim t’i kërkoj Partisë Laburiste të verë në lëvizje proceset e nevojshme për zgjedhje të udhëheqësit të vet”. Unë nuk do të luaj rol në atë garë. Unë nuk do të përkrah asnjë individ”, deklaroi kryeministri britanik.
Ai tha se udhëheqësi i liberal-demokratëve, Nik Kleg kishte kërkuar bisedime zyrtare me laburistët dhe se kishte kuptim për interes të kombit që t’i përgjigjej pozitivisht kërkesës.
Ai tha se Kabineti do të takohej shumë shpejt dhe një “proces formal negociimi politik” duhej të ishte në vend. (Lezha.eu)
als_Latn als_Latn als_Latn als_Latn als_Latn als_Latn als_Latn als_Latn als_Latn